Sagen om Martin Glerup og musikhuset afgjort

Martin Glerup var inhabil - men det gør vi ikke noget ved. Sådan lyder den lettere omskrevet, populære version af Statsforvaltningens afgørelse. Den handler om byrådsmedlem Martin Glerup (S) - og partikollegaen Uffe Bros forsøg på at få Glerup erklæret inhabil da der i Vesthimmerlands sammenlægningsudvalg blev stemt om for eller imod et musikhus i Aars. Bro mente at Glerup var inhabil fordi han var PR-mand for folkene bag musikhus-projektet. Glerup mente ret præcist det modsatte. Martin Glerup var altså ifølge Statsforvaltningen inhabil. Men da afstemningen var 10-14 fik Glerups enlige stemme ingen betydning. Derfor bliver der ikke mere ud af sagen. - Jeg kan godt leve med afgørelsen. Det vigtiske er at der kan arbejdes videre med musikhus-projektet, siger Martin Glerup til TV2 Nord.